3. ΝΟΜΟΣ υπ' αριθ. 2430 της 29 Ιουν./14 Ιουλ. 1920 (ΦΕΚ Α'  156) Περί ληξιαρχικών πράξεων.  (Κατηργήθη από 11 Δεκ. 1976, δια του άρθρ. 50 Νόμ. 344/1976, κατωτ. αριθ. 29, πλην των κατωτέρω παρατιθεμένων παρ. 3, 4, 5 και 8 του άρθρ. 3 αυτού). Άρθρ. 3."3.Το προσωπικόν του ειδικού ληξιαρχείου αποτελείται εξ ενός ληξιάρχου με βαθμόν και μισθόν Υπουργικού Τμηματάρχου α' ή β' τάξεως εις ον δύναται ν' απονεμηθή μετά πενταετή ευδόκιμον υπηρεσίαν ο βαθμός και μισθός του Διευθυντού β΄τάξεως και μετά ετέραν πενταετή υπηρεσίαν ο βαθμός και μισθός του Διευθυντού α' τάξεως, μέχρι δύο βοηθών εχόντων βαθμόν και μισθόν υπουργικού γραμματέως α' ή β' τάξεως ή εισηγητού, μέχρι τριών γραφέων α' ή β' τάξεως, δύο στατιστικών υπαλλήλων και ενός κλητήρος α' τάξεως. Εν τω Ληξιαρχείω Αθηνών ο αριθμός των βοηθών ορίζεται εις [τρείς] των δε γραφέων εις [δώδεκα]. Εν περιπτώσει υποδιαιρέσεως της περιφερείας των κατά την παράγραφον 1 ειδικών Ληξιαρχείων τα προκύπτοντα νέα γραφεία διευθύνονται υπό υπαλλήλων αποσπωμένων εφ' ω κατέχουσι βαθμώ εκ του εξ ου εγένετο η απόσπασις αρχικού γραφείου και εχόντων τα δικαιώματα και τας υποχρεώσεις του Ληξιάρχου. Οι ούτως αποσπώμενοι περιλαμβάνονται εις τον ως άνω οριζόμενον αριθμόν των υπαλλήλων του εξ ου απεσπάσθησαν Ληξιαρχείου και κρίνονται μετά των ομοιοβάθμων, των δια την εις ανωτέραν θέσιν προαγωγήν. Εάν όμως εκ τοιαύτης αποσπάσεως ήθελε μειωθή κατά δυο ο αριθμός των υπαλλήλων του εξ ου η απόσπασις γραφείου επιτρέπεται η εις αυτό δια Διατάγματος προσθήκη μιας θέσεως βοηθού ή γραφέως. "4.Η εις την υπηρεσίαν εισαγωγή του προσωπικού τούτου γίνεται δια του κατωτάτου βαθμού ιεραρχίας, μη συμπεριλαμβανομένου του κλητήρος, κατόπιν διαγωνισμού κατά τα περί γραφέων του Υπουργείου δικαιοσύνης κρατούντα. Ως προς τα προσόντα διορισμού ή προαγωγής, την εκ της υπηρεσίας απόλυσιν, το όριον ηλικίας προς υποχρεωτικήν αποχώρησιν ότι δε και προς τα αποδοχάς και την σύνταξιν εφαρμόζονται αναλόγως αι περί των ισοβάθμων υπαλλήλων του Υπουργείου Δικαιοσύνης ισχύουσαι εκάστοτε διατάξεις, συν ταις εξής ειδικαίς διατάξεσιν. Εις βοηθόν β' τάξεως προβιβάζεται ο επί διετίαν υπηρετήσας ως γραφεύς α' τάξεως και έχων δίπλωμα νομικής. Οι κατά την δημοσίευσιν του παρόντος εν υπηρεσία γραφείς α' τάξεως δύνανται να προβιβασθώσιν εις βοηθούς β' τάξεως μετά τετραετή ευδόκιμον υπηρεσίαν εάν έχωσιν απολυτήριον Γυμνασίου ή ανεγνωρισμένης Εμπορικής Σχολής. Κενουμένης της θέσεως του Ληξιάρχου εν τινι Ληξιαρχείω και ουδενός των εν τοις ειδικοίς Ληξιαρχείοις υπηρετούντων υπαλλήλων κεκτημένου τα προσόντα προς κατάληψιν δια προαγωγής ταύτης, δύναται να διορισθή Ληξίαρχος κατά σειράν προτιμήσεως τακτικός υπάλληλος της Κεντρικής Υπηρεσίας του Υπουργείου της Δικαιοσύνης κεκτημένος πτυχίον της Νομικής Σχολής και έχων υπέρ τα οκτώ έτη υπηρεσίας εξ ων δύο τουλάχιστον εν τω βαθμώ του Εισηγητού ή ο διατελέσας εν θέσει δικαστικού τουλάχιστον Ειρηνοδίκου ή δικηγόρου υπέρ πενταετίαν συνυπολογιζομένων αμφοτέρων των υπηρεσιών. "5.Εν τοις ειδικοίς Ληξιαρχείοις τον Ληξίαρχον απόντα κωλυόμενον ή μη υπάρχοντα αναπληροί ο κατά βαθμόν και αρχαιότητα προηγούμενος κατά σειράν βοηθός. Εκ των εις τα ειδικά Ληξιαρχεία υπηρετούντων βοηθών εις εξ αυτών ορίζεται δια πράξεως του Ληξιάρχου ως αρχειοφύλαξ, όστις και υπογράφει υπ' ευθύνην του τα εκ του αρχείου εν γένει χορηγούμενα αντίγραφα και λοιπά". Αι παρ. 3 -5 αντικατεστάθησαν ως άνω δια του άρθρ. 1, Ν.Δ. 851/1941 (κατωτ. αρ. 14).  Ο αριθμός των εν τω Ληξιαρχείω Αθηνών  βοηθών ηυξήθη εις τέσσαρας των δε  γραφέων      εις     δέκα    οκτώ   δια   του   Ν.Δ. (Αντί των σελ. 215 - 226(α) Σελ. 215(α) Τεύχος 624 - Σελ. 7 Ληξιαρχικές Πράξεις 7.Β.β.1-3 1304/1942 (κατωτ. αρ. 15) αι θέσεις δε αύται διετηρήθησαν δια Πραξ. Υπ. Συμβ. 319/12 Ιουλ. 1945. 8.Δι' αμοιβήν του προσωπικού των ειδικών ληξιαρχείων ως και δι' έξοδα της λειτουργίας των γραφείων των τε ειδικών και μη ληξιαρχείων, αναγράφεται ειδική πίστωσις εν τω προϋπολογισμώ του Υπουργείου της Δικαιοσύνης. "9.Οι υπάλληλοι των ειδικών ληξιαρχείων, μετατίθενται εις τας εξαιρετικάς περιπτώσεις: α)Εάν υποβληθή αίτησις μεταθέσεως και υπάρχη κενή θέσις εις πλήρωσιν ταύτης. β)Εάν υπεβλήθη αίτησις αμοβαίας μεταθέσεως. γ)Εάν η μετάθεσις ωρισμένου υπαλλήλου επιβάλληται εξ' υπηρεσιακών λόγων, οπότε ούτος μετατίθεται είτε εις υπάρχουσαν κενήν θέσιν, είτε εις κατεχομένην παρ' ετέρου παρ' ου και αντικαθίσταται. Απόσπασις ή ανάκλησις εκ της αποσπάσεως ενεργείται δια πράξεως του Υπουργού της Δικαιοσύνης. Αι κατά τας ανωτέρω περιπτώσεις μεταθέσεις, αποσπάσεις και ανακλήσεις εκ της αποσπάσεως ενεργούνται πάντοτε μετά προηγουμένην γνωμοδότησιν του παρά τω Υπουργείω Δικαιοσύνης Διοικητικού Συμβουλίου του αρμοδίου προϊσταμένου του Τμήματος Α2 του Υπουργείου Δικαιοσύνης. Η παρ. 9 προσετέθη δια του άρθρ. 2 Ν.Δ. 851/1941 (κατωτ. αριθ. 14). 